Deg umlu-nnes s uzwel n « amhaz n wurrig agaman yettwasmengin d uhidṛujin deg ukraḍyur aneggaru n 2021 », tenna-d tuddsa-a dakken « Zzayer tfuk aseggas n 2021 s usiǧew amakki n 11,48 n yimelyunen n yiṭunen deg wakud aydeg tessaǧew 10,58 n yimelyunen n yiṭunen aseggas uqbel. S waya, yella-d unerni n 7,8% ».
Deg ukraḍyur kan aneggaru, isiǧwen izzayriyen n wurrig agaman yettwasmengin wwḍen ɣer 2,74 n yimelyunen n yiṭunen deg wakud aydeg tessaǧew, deg ukraḍyur aneggaru n 2020, 2,5 n yimelyunen n yiṭunen. Yella-d s waya unerni n 9,6% ɣef leḥsab n ukraḍyur aneggaru n 2020.
Ɣef leḥsab n tuddsa-a, tineɣreft n usmengi n wurrig agaman n Skikda tkemmel timhal-nnes n usiǧew deg ukraḍyur aneggaru n 2021 s ubleɣ n 0,7 d amelyun n yiṭunen, deffir ma teḥbes acḥal n wayyuren deg 2020. Tanecta ay d-yeqqimen seg wurrig agaman yettwasmengin ay tessaǧew Zzayer d ayen ay d-yettwafarsen deg tneɣreft n Arzew.
Amur ameqqran seg waggaten ay tessaǧew Zzayer d urrig agaman yettwasmengin yettwawehha ɣer wulzuzen uṛufiyen ladɣa imi ay yerna usuter n wurrig din.
kab_Latn kab_Latn kab_Latn kab_Latn